สรุปภาวะตลาดต่างประเทศ ประจำวันที่ 8 ธ.ค. 2564
สรุปภาวะตลาดต่างประเทศ ประจำวันที่ 8 ธ.ค. 2564
9 ธ.ค. 2564

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (8 ธ.ค.) ขานรับรายงานที่ว่าวัคซีนของบริษัทไฟเซอร์และไบออนเทคจำนวน 3 โดสมีประสิทธิภาพสูงในการสร้างภูมิต้านทานไวรัสโควิด-19 สายพันธุ์โอมิครอน โดยข่าวดังกล่าวช่วยหนุนที่ได้ประโยชน์จากการเปิดเศรษฐกิจ ซึ่งรวมถึงหุ้นกลุ่มสายการบินและกลุ่มเรือสำราญ
ดัชนีเฉลี่ยอุตสาหกรรมดาวโจนส์ปิดที่ 35,754.75 จุด เพิ่มขึ้น 35.32 จุด หรือ +0.10%, ดัชนี S&amp;P500 ปิดที่ 4,701.21 จุด เพิ่มขึ้น 14.46 จุด หรือ +0.31% และดัชนี Nasdaq ปิดที่ 15,786.99 จุด เพิ่มขึ้น 100.07 จุด หรือ +0.64%
ตลาดหุ้นยุโรปปิดลดลงในวันพุธ (8 ธ.ค.) หลังจากปรับตัวขึ้น 2 วันแข็งแกร่งที่สุดในรอบกว่า 1 ปี โดยหุ้นกลุ่มเทคโนโลยีและกลุ่มสินค้าหรูหรานำตลาดร่วงลง
ดัชนี Stoxx Europe 600 ปิดที่ 477.36 จุด ลดลง 2.82 จุด หรือ -0.59%
ดัชนี CAC-40 ตลาดหุ้นฝรั่งเศสปิดที่ 7,014.57 จุด ลดลง 50.82 จุด หรือ -0.72%, ดัชนี DAX ตลาดหุ้นเยอรมนีปิดที่ 15,687.09 จุด ลดลง 126.85 จุด หรือ -0.80% และดัชนี FTSE 100 ตลาดหุ้นลอนดอนปิดที่ 7,337.05 จุด ลดลง 2.85 จุด หรือ -0.04%
ตลาดหุ้นลอนดอนปิดลดลงในวันพุธ (8 ธ.ค.) โดยถูกกดดันจากความกังวลที่ว่าอังกฤษจะออกข้อจำกัดใหม่อย่างเร็วที่สุดในวันพฤหัสบดีนี้เพื่อควบคุมการแพร่ระบาดของไวรัสโควิด-19 สายพันธุ์โอมิครอน
ดัชนี FTSE 100 ตลาดหุ้นลอนดอนปิดที่ 477.36 จุด ลดลง 2.82 จุด หรือ -0.59%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (8 ธ.ค.) โดยสัญญาน้ำมันดิบยังคงปิดที่ระดับสูงสุดในรอบ 2 สัปดาห์ เนื่องจากนักลงทุนคลายความกังวลเกี่ยวกับไวรัสโควิด-19 สายพันธุ์โอมิครอน หลังมีรายงานว่าวัคซีนของบริษัทไฟเซอร์และไบออนเทคจำนวน 3 โดสมีประสิทธิภาพสูงในการสร้างภูมิต้านทานไวรัสสายพันธุ์โอมิครอน
ทั้งนี้ สัญญาน้ำมันดิบ WTI ส่งมอบเดือนม.ค. เพิ่มขึ้น 31 เซนต์ หรือ 0.4% ปิดที่ 72.36 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 24 พ.ย. 2564
ส่วนสัญญาน้ำมันดิบเบรนท์ (BRENT) ส่งมอบเดือนก.พ. เพิ่มขึ้น 38 เซนต์ หรือ 0.5% ปิดที่ 75.82 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 25 พ.ย. 2564
สัญญาทองคำตลาดนิวยอร์กปิดบวกเมื่อคืนนี้ (8 ธ.ค.) โดยได้แรงหนุนจากการอ่อนค่าของดอลลาร์ ขณะที่นักลงทุนจับตาการเปิดเผยดัชนีราคาผู้บริโภค (CPI) เดือนพ.ย.ของสหรัฐในวันศุกร์นี้ รวมทั้งการประชุมของธนาคารกลางสหรัฐ (เฟด) และธนาคารกลางยุโรป (ECB) ในสัปดาห์หน้า
ทั้งนี้ สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 80 เซนต์ หรือ 0.04% ปิดที่ 1,785.50 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 9.1 เซนต์ หรือ 0.4% ปิดที่ 22.432 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 5.9 ดอลลาร์ หรือ 0.62% ปิดที่ 955.9 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 5.40 ดอลลาร์ หรือ 0.3% ปิดที่ 1,852.40 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (8 ธ.ค.) เนื่องจากนักลงทุนเทขายดอลลาร์ในฐานะสกุลเงินปลอดภัย หลังจากกความวิตกกังวลเกี่ยวกับไวรัสโควิด-19 สายพันธุ์โอมิครอนเริ่มบรรเทาลง ขณเดียวกันนักลงทุนจับตาการประชุมของธนาคารกลางสหรัฐ (เฟด), ธนาคารกลางยุโรป (ECB) และธนาคารกลางอังกฤษ (BoE) ในสัปดาห์หน้า รวมทั้งจับตาตัวเลขเงินเฟ้อของสหรัฐในวันพรุ่งนี้ด้วย
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.51% แตะที่ 95.8905 เมื่อคืนนี้
ดอลลาร์สหรัฐอ่อนค่าลงเมื่อเทียบกับฟรังก์สวิส ที่ระดับ 0.9198 ฟรังก์ จากระดับ 0.9248 ฟรังก์ อย่างไรก็ดี ดอลลาร์สหรัฐแข็งค่าเมื่อเทียบกับเงินเยน ที่ระดับ 113.66 เยน จากระดับ 113.62 เยน และแข็งค่าเมื่อเทียบกับดอลลาร์แคนาดา ที่ระดับ 1.2653 ดอลลาร์แคนาดา จากระดับ 1.2647 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1349 ดอลลาร์ จากระดับ 1.1260 ดอลลาร์ และอ่อนค่าเมื่อเทียบกับเงินปอนด์ ที่ระดับ 1.3234 ดอลลาร์ จากระดับ 1.3236 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7177 ดอลลาร์ จากระดับ  0.7115 ดอลลาร์